1977R1784 — SK — 01.05.2004 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE RADY (ES) č. 1784/77 z 19. júla 1977 o certifikácii chmeľu (Ú. v. ES L 200, 8.8.1977, p.1)

Zmenené a doplnené:





Zmenené a doplnené:









▼B

NARIADENIE RADY (ES) č. 1784/77

z 19. júla 1977

o certifikácii chmeľu







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom ( 1 ), naposledy zmenené a doplnené nariadením (EHS) č. 1170/77 ( 2 ), najmä na jeho článok 2 (4), so zreteľom na návrh Komisie, keďže nariadenie (EHS) č. 1696/71 ustanovuje certifikáciu výrobkov uvedených v článku 1, pozberaných alebo upravených v spoločenstve; keďže by sa mali ustanoviť všeobecné pravidlá, ktoré sa týkajú tejto certifikácie; keďže niektoré výrobky by sa vzhľadom na ich osobitnú povahu a používanie mali vyňať spod certifikačného postupu; keďže členským štátom by sa malo umožniť certifikovať výrobky, ktoré spĺňajú podmienky ustanovené v tomto nariadení, prostredníctvom oprávnených orgánov alebo úradov osobitne určených na tento účel; keďže kvôli zabezpečeniu súladu s certifikačným postupom by sa malo prijať ustanovenie o kontrole podľa vhodných pravidiel; keďže podľa článku 2 (2) uvedeného nariadenia možno vydávať certifikáty iba na výrobky, ktoré spĺňajú minimálne požiadavky na kvalitu; keďže by sa malo prijať opatrenie, ktorým sa zabezpečí dodržiavanie minimálnych trhových požiadaviek už od počiatočného uvedenia na trh; keďže kvôli zabezpečeniu identifikácie certifikovaných výrobkov by sa na tento účel mali ustanoviť pravidlá na umiestňovanie podrobných údajov na obaloch na účely úradnej kontroly a na informovanie kupujúcich; keďže príslušným členským štátom by sa malo umožniť definovať oblasti alebo regióny, ktoré sa považujú za produkčné oblasti chmeľu; keďže súčasťou princípu certifikácie sú prísne pravidlá, ktoré upravujú výrobu zmesí; keďže z tohto dôvodu by sa mali zmesi chmeľových šištičiek povoľovať, iba ak sa skladajú z certifikovaných výrobkov tej istej odrody a pochádzajú z toho istého zberu a z tej istej produkčnej oblasti; keďže pre zabezpečenie súladu s týmto ustanovením by sa tiež malo určiť, že zmesi sa musia vyrábať pod dohľadom a musia sa podrobiť tomu istému certifikačnému postupu ako ich zložky; keďže vzhľadom na požiadavky užívateľov by sa pri výrobe prášku a extraktov malo povoliť miešať certifikované druhy chmeľu, ktoré nie sú tej istej odrody a nepochádzajú z tej istej produkčnej oblasti; keďže z tohto dôvodu by mali byť požiadavky na kontrolu a certifikáciu rovnaké ako pre vyššie uvedené zmesi chmeľových šištičiek, PRIJALA TOTO NARIADENIE:







Článok 1

▼M4

1. Toto nariadenie sa vzťahuje na výrobky podľa článku 1 nariadenia (EHS) č. 1696/71 pozberané v spoločenstve alebo pripravené z takých výrobkov, ktoré boli buď pozberané v spoločenstve, alebo dovezené z tretích krajín podľa článku 5 uvedeného nariadenia s výnimkou:

a) chmeľu zberaného na pôde vo vlastníctve pivovaru a používaného týmto pivovarom v prírodnom alebo spracovanom stave;

b) izomerizovaného chmeľového výťažku;

c) izomerizovaného chmeľového prášku;

d) zoznamu izomerizovaných výrobkov zostaveného v súlade s postupom uvedeným v článku 19 nariadenia (EHS) č. 1696/71;

e) výrobkov odvodených z chmeľu a spracovaných na základe zmluvy uzavretej s pivovarom pod podmienkou, že tento pivovar sám také výrobky používa;

f) chmeľ a výrobky odvodené z chmeľu v malom balení určené na predaj súkromným osobám na osobné použitie.

Výrobky uvedené v písmenách a) až f) podliehajú stanovenému kontrolnému postupu.

▼B

2. Súčasťou certifikačného postupu je vydávanie certifikátov a označovanie a pečatenie balení.

3. Certifikácia sa vykonáva pod úradným dohľadom členského štátu počas štádia prvého uvádzania na trh, to znamená predtým, než sa výrobok ponúkne na predaj, a v každom prípade pred spracovaním. V prípade chmeľových šištičiek sa musí vykonať najneskôr do 31. marca roku nasledujúceho po roku zberu. Ak však pre daný zber vzniknú problémy s likvidáciou, možno posunúť vyššie uvedený konečný termín v súlade s postupom ustanoveným v článku 20 nariadenia (EHS) č. 1696/71 na obdobie po 31. marci, ale najneskôr do 31. júla toho istého roku.

▼M4

Bez toho, aby bola dotknutá lehota stanovená vyššie, chmeľ dopestovaný na území bývalej Nemeckej demokratickej republiky, upravený a spracovaný na farmách vyrábajúcich chmeľ, ktoré sú uvedené v prílohe tohto nariadenia a do ►M5 31. decembra 1996 ◄ možno vykonávať certifikáciu po spracovaní chmeľu do granúl, ale pred každým iným spracovaním pod podmienkou, že bude možné zaručiť minimálne obchodné požiadavky uvedené v prílohe k nariadeniu Komisie (EHS) č. 890/78. Certifikácia chmeľových granúl spracovaných na vyššie uvedených farmách sa bude uskutočňovať v certifikačných strediskách na území bývalej Nemeckej demokratickej republiky.

▼B

4. Certifikačné postupy sa vykonávajú na farme alebo v podnikoch, ktoré schválili členské štáty a ktoré sú známe ako „certifikačné strediská“ alebo „certifikačné sklady“.

5. Ak sa po certifikácii zmení balenie jedného z výrobkov uvedených v odseku 1, či už vrátane ďalšieho spracovania, alebo bez neho, tento výrobok sa musí podrobiť novému certifikačnému postupu.

6. Členské štáty určia tie úradné orgány alebo úrady, ktoré budú oprávnené vykonávať certifikáciu, a tie, ktoré budú zodpovedné za zabezpečovanie súladu s certifikačným systémom.

Článok 2

1. Štádiom uvádzania na trh uvedeným v článku 2 (2) nariadenia (EHS) č. 1696/71, pre ktoré platia minimálne trhové požiadavky, je štádium, v ktorom sa vydáva certifikát.

2. Pre každý výrobok sa v súlade s postupom ustanoveným v článku 20 nariadenia (EHS) č. 1696/71 musia určiť faktory, na ktoré sa vzťahujú požiadavky uvedené v odseku 1, t. j. obsah vlhkosti a obsah cudzích látok.

Článok 3

Podrobné údaje uvedené na každom balení a certifikát, ktorý sprevádza výrobok, sú dôkazmi certifikácie.

Článok 4

Na každom balení musia byť v jednom z jazykov spoločenstva uvedené aspoň tieto podrobné údaje:

a) opis výrobku, v prípade chmeľu so semenami alebo bez nich vrátane slov „upravený chmeľ“ alebo „neupravený chmeľ“ podľa potreby;

b) odroda alebo odrody;

c) údaj uvádzajúci referenčné číslo certifikátu.

Tieto podrobné údaje musia byť zobrazené čitateľnými, nezmazateľnými znakmi jednotnej veľkosti.

Článok 5

Certifikát musí obsahovať aspoň tieto podrobné údaje:

1. v prípade chmeľu: a) opis výrobku; b) referenčné číslo certifikátu; ▼M1 c) čistá alebo aj hrubá hmotnosť; ▼B d) produkčnú oblasť chmeľu; e) rok zberu; f) odrodu;

2. v prípade výrobkov vyrobených úpravou chmeľu: okrem podrobných údajov uvedených v odseku 1 aj miesto a dátum spracovania.

▼M2

Článok 5a

V prípade chmeľu z experimentálnych odrôd vo vývoji a vyrobeného výskumným ústavom vo svojich vlastných priestoroch alebo výrobcom v mene takého ústavu, možno údaje o odrode alebo odrodách uvedených v článku 4 písm. b) a článku 5 ods. 1 písm. f) nahradiť názvom alebo číslom charakteristickým pre príslušnú odrodu.

▼B

Článok 6

1. Produkčné oblasti chmeľu sú produkčné zóny alebo regióny uvedené v zozname, ktorý vytvorili príslušné členské štáty.

2. Komisia zabezpečí uverejnenie zoznamu produkčných oblastí chmeľu v Úradnom vestníku Európskych spoločenstiev.

Článok 7

S výnimkou prípadu uvedeného v článku 1 (1) a) sa na výrobu produktov vyrábaných úpravou chmeľu môže používať iba ►M3 chmeľ certifikovaný v spoločenstve, certifikované chmeľové výrobky z neho pripravené ◄ a chmeľ dovezený z tretích krajín v súlade s článkom 5 nariadenia (EHS) č. 1696/71.

Článok 8

1. Pokiaľ sú výrobky, na ktoré sa vzťahuje toto nariadenie, v obehu, môžu sa zmiešavať iba pod dohľadom v certifikačných strediskách alebo certifikačných skladoch.

2. Množstvá chmeľu určené na zmiešanie musia pochádzať z tej istej produkčnej oblasti a z toho istého zberu a musia byť tej istej odrody.

▼M3

3. Certifikovaný chmeľ pochádzajúci zo spoločenstva a certifikované chmeľové výrobky z neho pripravené, ktoré sú z toho istého zberu, ale z rôznych odrôd a rôznych výrobných plôch, však možno pri výrobe práškov a výťažkov miešať pod podmienkou, že sa v sprievodnom certifikáte uvedú:

a) použité odrody, výrobné plochy a rok zberu;

b) hmotnostné percento každej odrody použitej v zmesi; ak sa na výrobu výrobkov z chmeľu použili chmeľové výrobky v kombinácii s chmeľovými šištičkami, alebo ak sa použili odlišné chmeľové výrobky, percento hmotnosti každej odrody vychádzajúce z množstva chmeľových šištičiek, ktoré bolo použité na prípravu vstupných výrobkov;

c) referenčné čísla certifikátov vydaných na použitý chmeľ a chmeľové výrobky.

▼B

Článok 9

Členské štáty do troch mesiacov od nadobudnutia účinnosti tohto nariadenia oznámia Komisii názvy a adresy orgánov alebo úradov určených podľa článku 1 (6) a opatrenia prijaté na uplatnenie tohto nariadenia. Komisia bude o tom informovať členské štáty. ►A1 Rakúsko predloží tieto informácie do troch mesiacov od svojho pristúpenia. ◄ ►A2 Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko oznámia túto informáciu do štyroch mesiacov odo dňa pristúpenia. ◄

Článok 10

Toto nariadenie nadobúda účinnosť 1. augusta 1978.

Práškový chmeľ a extrakty z chmeľu vyrobené pred 1. augustom 1978 sa však do 31. marca 1979 môžu predávať bez certifikátov. Posledný dátum sa môže posunúť v súlade s postupom ustanoveným v článku 20 nariadenia (EHS) č. 1696/71.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M5









PRÍLOHA

Farmy, na ktorých možno vykonávať certifikáciu po spracovaní na granuly:







SASKO-ANHALTSKO: Eichenbarleben (predtým Irrleben) Oseterweddingen Blumenberg (predtým Langenweddingen) DURÍNSKO: Kutzleben (predtým Bad Tennstedt) Heringen Kindelbrück Vogelsberg (predtým Großbrembach) Großenehrich Hohenebra